*****

ΚΑΝΟΝΙΣΜΟΣ (ΕΟΚ) αριθ. 3058/87 ΤΗΣ ΕΠΙΤΡΟΠΗΣ

της 13ης Οκτωβρίου 1987

περί ανοίγματος και τρόπου διαχείρισης κοινοτικής δασμολογικής ποσοστώσεως για φράουλες που υπάγονται στη διάκριση ex 08.08 Α ΙΙ του κοινού δασμολογίου, καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών (1987/88)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 1821/87 (2), και ιδίως τα άρθρα 13 και 22,

Εκτιμώντας:

ότι στο άρθρο 13 του κανονισμού (ΕΟΚ) αριθ. 486/85 προβλέπεται το άνοιγμα, εκ μέρους της Κοινότητας, κοινοτικής δασμολογικής ποσοστώσεως 1 100 τόνων φράουλες που υπάγονται στη διάκριση ex 08.08 Α ΙΙ του κοινού δασμολογίου, καταγωγής των προαναφερθέντων χωρών· ότι η δασμολογική περίοδος διαρκεί από την 1η Νοεμβρίου μέχρι τις 29 Φεβρουαρίου· ότι ο δασμός που εφαρμόζεται, εντός των ορίων της ανωτέρω ποσοστώσεως, έχει ορισθεί σε 5,6 %· ότι πρέπει ν' ανοιχθεί η εν λόγω κοινοτική δασμολογική ποσόστωση από την 1η Νοεμβρίου 1987 έως τις 29 Φεβρουαρίου 1988·

ότι, βάσει των διατάξεων του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 για την εφαρμογή της απόφασης αριθ. 2/87 του Συμβουλίου Υπουργών ΑΚΕ-ΕΟΚ σχετικά με την θέση σε πρόωρη ισχύ του πρωτοκόλλου προσχώρησης του Βασιλείου της Ισπανίας και της Δημοκρατίας της Πορτογαλίας στην τρίτη σύμβαση ΑΚΕ-ΕΟΚ (3), το Βασίλειο της Ισπανίας και η Πορτογαλική Δημοκρατία αναβάλλουν μέχρι τις 31 Δεκεμβρίου 1989 και 31 Δεκεμβρίου 1990, αντίστοιχα, την εφαρμογή του προτιμησιακού καθεστώτος στον τομέα των οπωρολαχανικών που υπάγονται στον κανονισμό (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΟΚ) αριθ. 2275/87 (5), ότι, κατά συνέπεια, η προαναφερθείσα δασμολογική παραχώρηση δεν εφαρμόζεται προς το παρόν στην Ισπανία και στην Πορτογαλία·

ότι είναι πιθανό, κατά τη διάρκεια ισχύος της εν λόγω ποσόστωσης, η ονοματολογία που χρησιμοποιείται από το κοινό δασμολόγιο ν' αντικατασταθεί από τη συνδυασμένη ονοματολογία η οποία βασίζεται στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων· ότι ο παρών κανονισμός πρέπει να λάβει υπόψη αυτή την πιθανότητα προβλέποντας τον κωδικό της συνδυασμένης ονοματολογίας καθώς και, ενδεχομένως, εκείνον του κώδικα Taric στους οποίους υπάγονται τα εν λόγω προϊόντα·

ότι πρέπει να εξασφαλισθεί, ιδίως η επί ίσοις όροις και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάκοπη εφαρμογή των ποσοστών που προβλέπονται γι' αυτή την ποσόστωση σε όλες τις εισαγωγές των εν λόγω προϊόντων σε όλα τα κράτη μέλη μέχρι την εξάντληση της ποσοστώσεως· ότι, εντούτοις, δεδομένου ότι πρόκειται για δασμολογική ποσόστωση πολύ σύντομης περιόδου εφαρμογής, κρίνεται ενδεδειγμένο να μην προβλεφθεί κατανομή μεταξύ των κρατών μελών, με την επιφύλαξη ότι θα γίνει ανάληψη από τη συνολική ποσότητα της ποσοστώσεως των ποσοτήτων που θα επαρκούν για την ικανοποίηση των αναγκών τους, υπό τους όρους και σύμφωνα με τη διαδικασία που προβλέπονται στο άρθρο 1 παράγραφος 2· ότι ο τρόπος αυτός διαχειρίσεως απαιτεί στενή συνεργασία μεταξύ των κρατών μελών και της Επιτροπής, η οποία πρέπει να έχει τη δυνατότητα να παρακολουθεί την κατάσταση εξαντλήσεως της ποσότητας της ποσοστώσεως και να ενημερώνει σχετικά τα κράτη μέλη·

ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε εργασία σχετική με τη διαχείριση των μεριδίων που χορηγούνται στην εν λόγω οικονομική ένωση δύναται να πραγματοποιείται από ένα εκ των μελών της·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά την περίοδο από την 1η Νοεμβρίου 1987 έως τις 29 Φεβρουαρίου 1988 ο δασμός, που εφαρμόζεται κατά την εισαγωγή στην Κοινότητα, με την σύνθεσή της στις 31 Δεκεμβρίου 1985, για τα προϊόντα που περιγράφονται στη συνέχεια, αναστέλλεται στο ύψος και μέσα στα όρια κοινοτικής δασμολογικής ποσόστωσης ως εξής (6):

1.2.3.4.5.6 // // // // // // // Αύξων

αριθμός // Κλάση

του

κοινού

δασμολογίου // Κωδικός

Συνδυασμός

Ονοματολογίας // Περιγραφή εμπορευμάτων

// Ύψος της

ποσόστωσης

(σε τόνους) // Ποσοστικός

δασμός

(%) // // // // // // // 09.0602 // ex 08.08 Α ΙΙ // ex 0810 10 90 // Φράουλες, καταγωγής των κρατών της Αφρικής, Καραϊβικής και Ειρηνικού ή υπερποντίων χωρών και εδαφών // 1 100 // 5,6 // // // // // //

2. Αν εισαγωγέας πρόκειται σύντομα να πραγματοποιήσει εισαγωγές του εν θέματι προϊόντος σε κράτος μέλος και ζητεί να του παραχωρηθεί, στο κράτος μέλος αυτό, η δυνατότητα να κάνει χρήση της ποσοστώσεως, το ενδιαφερόμενο κράτος μέλος προβαίνει, μέσω σχετικής κοινοποιήσεως προς την Επιτροπή, σε ανάληψη ποσότητας επαρκούς για την κάλυψη των αναγκών του εφόσον το υπόλοιπο της ποσοστώσεως το επιτρέπει.

3. Τα μερίδια, των οποίων έχει γίνει ανάληψη κατ' εφαρμογή της παραγράφου 2, ισχύουν μέχρι το τέλος της περιόδου ποσοστώσεως.

Άρθρο 2

1. Τα κράτη μέλη θεσπίζουν κάθε αναγκαίο μέτρο ώστε οι αναλήψεις που πραγματοποιούνται, κατ' εφαρμογή του άρθρου 1 παράγραφος 2, να καθιστούν δυνατό τον χωρίς διακοπή καταλογισμό της κοινοτικής ποσοστώσεως στο σωρευμένο τους μερίδιο.

2. Τα κράτη μέλη εξασφαλίζουν στους εισαγωγείς των εν λόγω προϊόντων την ελεύθερη πρόσβαση στην ποσόστωση, εφόσον το επιτρέπει η ποσότητα της ποσοστώσεως.

3. Τα κράτη μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους, στο βαθμό που τα προϊόντα αυτά παρουσιάζονται στο τελωνείο με διασάφηση θέσεως σε ελεύθερη κυκλοφορία.

4. Ο βαθμός εξαντλήσεως της ποσοστώσεως διαπιστώνεται με βάση τις εισαγωγές που καταλογίσθηκαν σύμφωνα με τους όρους της παραγράφου 3.

Άρθρο 3

Κατόπιν αιτήσεώς της, τα κράτη μέλη ενημερώνουν την Επιτροπή για τις εισαγωγές που έχουν πράγματι καταλογισθεί στην ποσόστωση.

Άρθρο 4

Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.

Άρθρο 5

Ο παρών κανονισμός αρχίζει να ισχύει την 1η Νοεμβρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Οκτωβρίου 1987.

Για την Επιτροπή

COCKFIELD

Αντιπρόεδρος

(1) ΕΕ αριθ. L 61 της 1. 3. 1985, σ. 4.

(2) ΕΕ αριθ. L 172 της 30. 6. 1987, σ. 102.

(3) ΕΕ αριθ. L 172 της 30. 6. 1987, σ. 1.

(4) ΕΕ αριθ. L 118 της 20. 5. 1972, σ. 1.

(5) ΕΕ αριθ. L 209 της 31. 7. 1987, σ. 4.

(6) Οι αριθμοί της στήλης «Κωδικός συνδυασμένης ονοματολογίας » θ' αντικαταστήσουν εκείνους της στήλης «Κωδικός κοινού δασμολογίου» από την ημερομηνία έναρξης ισχύος της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων.